Kaapeleissa kuhisee - Tiedustelulakien ja verkkotiedustelun ydinkysymyksiä

Juuso Pekkisen haastateltavana on Jyväskylän yliopiston kyberturvallisuuden maisteriohjelman opettaja ja väitöskirjatutkija Martti J. Kari. Ennen nykyistä pestiä Kari on työskennellyt lähes 30 vuotta puolustusvoimissa tiedustelun parissa mm. Viestikoelaitoksen (nyk. Viestikeskus) johtajana ja puolustusvoimien pääesikunnan apulaistiedustelupäällikkönä. Kari työskenteli myös päätoimisesti muutaman vuoden tiedustelulainsäädännön valmistelijana. Miten verkkotiedustelua tehdään, miltä näyttää sotilastiedustelun toimintaympäristö tänään ja minkälaisia poliittisia riskejä tiedustelulakien suomiin mahdollisuuksiin ehkä kytkeytyy? Kohtaamisia syvässä päässä. Juuso Pekkinen etsii suurempaa ymmärrystä ympäröivästä todellisuudesta. Hydraatiota intohimoiseen tiedonjanoon maanantaisin ja torstaisin kello kymmenestä yhteentoista.